CELEX: 31984D0385
Language: el
Date: 1984-07-23 00:00:00
Title: 84/385/ΕΟΚ: Απόφαση του Συμβουλίου της 23ης Ιουλίου 1984 για τη σύναψη συμφωνίας υπό μορφή ανταλλαγής διακοινώσεων για την προσωρινή παράταση της συμφωνίας αλιείας του 1977 μεταξύ της Ευρωπαϊκής Οικονομικής Κοινότητας και της κυβέρνησης των Ηνωμένων Πολιτειών της Αμερικής

Avis juridique important

|

31984D0385

84/385/ΕΟΚ: Απόφαση του Συμβουλίου της 23ης Ιουλίου 1984 για τη σύναψη συμφωνίας υπό μορφή ανταλλαγής διακοινώσεων για την προσωρινή παράταση της συμφωνίας αλιείας του 1977 μεταξύ της Ευρωπαϊκής Οικονομικής Κοινότητας και της κυβέρνησης των Ηνωμένων Πολιτειών της Αμερικής  

Επίσημη Εφημερίδα αριθ. L 208 της 03/08/1984 σ. 0056

***** ΑΠΟΦΑΣΗ ΤΟΥ ΣΥΜΒΟΥΛΙΟΥ  της 23ης Ιουλίου 1984  για τη σύναψη συμφωνίας υπό μορφή ανταλλαγής διακοινώσεων για την προσωρινή παράταση της συμφωνίας αλιείας του 1977 μεταξύ της Ευρωπαϊκής Οικονομικής Κοινότητας και της κυβέρνησης των Ηνωμένων Πολιτειών της Αμερικής  (84/385/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τη συμφωνία μεταξύ της Ευρωπαϊκής Οικονομικής Κοινότητας και της κυβέρνησης των Ηνωμένων Πολιτειών της Αμερικής σχετικά με την αλιεία στα ανοιχτά των ακτών των Ηνωμένων Πολιτειών, που υπογράφηκε στις 15 Φεβρουαρίου 1977, και ιδίως το άρθρο XVI,  την πρόταση της Επιτροπής,  Εκτιμώντας:  ότι έλαβαν χώρα διαπραγματεύσεις για μια νέα συμφωνία αλιείας μεταξύ της Ευρωπαϊκής Οικονομικής Κοινότητας και της κυβέρνησης των Ηνωμένων Πολιτειών της Αμερικής, η οποία υποβλήθηκε στο Συμβούλιο για έγκριση·  ότι, προκειμένου να αποφευχθεί η διακοπή των αλιευτικών δραστηριοτήτων αλιείας των κρατών μελών στα ανοιχτά των ακτών των Ηνωμένων Πολιτειών, η συμφωνία αλιείας του 1977 μεταξύ της Κοινότητας και των Ηνωμένων Πολιτειών, θα πρέπει να παραταθεί προσωρινά μέχρι να εγκριθεί νέα συμφωνία,  ΑΠΟΦΑΣΙΖΕΙ:  Άρθρο 1  Η συμφωνία υπό μορφή ανταλλαγής διακοινώσεων μεταξύ της Ευρωπαϊκής Οικονομικής Κοινότητας και της κυβέρνησης των Ηνωμένων Πολιτειών της Αμερικής για την προσωρινή παράταση της συμφωνίας αλιείας του 1977 μεταξύ της Ευρωπαϊκής Οικονομικής Κοινότητας και της κυβέρνησης των Ηνωμένων Πολιτειών της Αμερικής, που μονογραφήθηκε στις 27 Ιουνίου 1984, εγκρίνεται εξ ονόματος της Κοινότητας.  Το κείμενο της συμφωνίας που αναφέρεται στο πρώτο εδάφιο επισυνάπτεται στην παρούσα απόφαση.  Άρθρο 2  Ο Πρόεδρος του Συμβουλίου εξουσιοδοτείται να ορίσει τα πρόσωπα που είναι αρμόδια να υπογράψουν τη συμφωνία δεσμεύοντας την Κοινότητα.  Βρυξέλλες, 23 Ιουλίου 1984.  Για το Συμβούλιο  Ο Πρόεδρος  J. O'KEEFFE